stanford-oval/wikipedia huggingface dataset:
ดาลูนเดิน

| ดาลูนเดิน Dalhunde |
| --- | --- |
เทศบาล
ศาลากลาง
   ตราอาร์ม
ประเทศ: ฝรั่งเศส
แคว้น: กร็องแต็สต์
จังหวัด: บา-แร็ง
เขต: Haguenau-Wissembourg
อำเภอ: Bischwiller
สหเทศบาล: Pays Rhénan
การปกครอง
 • นายกเทศมนตรี (2014–2020) : Laurent Mockers
พื้นที่1: 7.45 ตร.กม. (2.88 ตร.ไมล์)
ประชากร (มกราคม ค.ศ. 2018)2: 1,199 คน
 • ความหนาแน่น: 160 คน/ตร.กม. (420 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 67082 /67770
สูงจากระดับน้ำทะเล: 118–125 m (387–410 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
ดาลูนเดิน (ฝรั่งเศส: Dalhunden) เป็นเทศบาลในจังหวัดบา-แร็ง แคว้นกร็องแต็สต์ ประเทศฝรั่งเศส ประกอบด้วยประชากร 1,066 คน (ในวันที่ 1 มกราคม 2015) มีแม่น้ำไรน์ติดกับตัวเมืองอยู่ทางใต้ และทางด้านตะวันออกเป็นพรมแดนติดกับประเทศเยอรมนี
สถิติประชากร

| 1910 | 1962 | 1968 | 1975 | 1982 | 1990 | 1999 | 2007 | 2013 |
| --- | --- | --- | --- | --- | --- | --- | --- | --- |
| 576 | 677 | 691 | 823 | 846 | 867 | 874 | 974 | 1,010 |
ดาโซซูว์แปเรต็องดาร์

| ดาโซซูว์แปเรต็องดาร์ |
| --- | --- |

ข้อมูลทั่วไป
บทบาท: เครื่องบินขับไล่-โจมตี
ชาติกำเนิด:  ฝรั่งเศส
บริษัทผู้ผลิต: ดาโซ-เบรแก
สถานะ: ปลดประจำการ
ผู้ใช้งานหลัก: กองทัพเรือฝรั่งเศส (ปลดประจำการ) กองทัพอากาศอิรัก (ปลดประจำการ)
ประวัติ
เริ่มใช้งาน: มิถุนายน 2521
เที่ยวบินแรก: 28 ตุลาคม 2517
ปลดประจำการ: กรกฎาคม 2016 (กองทัพเรือฝรั่งเศส)
พัฒนาจาก: ดาโซเอต็องดาร์ 5
ดาโซซูว์แปเรต็องดาร์ (ฝรั่งเศส: Dassault Super-Étendard) เป็นเครื่องบินที่พัฒนามาจากเอต็องดาร์ 4 แอม บินเป็นครั้งแรกเมื่อวันที่ 21 พฤษภาคม ค.ศ.  1958 และประจำการบนเรือบรรทุกอากาศยานของฝรั่งเศส เมื่อวันที่ 18 มกราคม ค.ศ. 1962 ซึ่งซูว์แปเรต็องดาร์ พัฒนาให้แรงขับสูงกว่า และ สิ้นเปลืองพลังงานน้อยกว่าเอต็องดาร์ IV ซูว์แปเรต็องดาร์ มีการสร้างขึ้นมาทั้งสิ้น 74 เครื่อง
รายละเอียด

ข้อมูลจำเพาะ
ผู้สร้าง บริษัท ดาโซ-เบรแก (ฝรั่งเศส)
ประเภท เครื่องบินเจ๊ตขับไล่โจมตี ที่นั่งเดียว ประจำเรือบรรทุกอากาศยาน
เครื่องยนต์ เทอร์โบเจ๊ต สเนคมา อทาร์ 8 เค-50 ให้แรงขับสถิต 5,000 กิโลกรัม 1 เครื่อง
กางปีก 9.6 เมตร
ยาว 14.31 เมตร
สูง 3.85 เมตร
พื้นที่ปีก 28.5 ตารางเมตร
น้ำหนักเปล่า 6,450 กิโลกรัม
น้ำหนักวิ่งขึ้นสูงสุด 11,500 กิโลกรัม
อัตราเร็วขั้นสูง 1.05 มัค ที่ระยะสูง 11,000 เมตร
อัตราไต่ขั้นต้น 100 เมตร/วินาที
รัศมีทำการรบ 360 กิโลเมตร เมื่อบิน สูง-ต่ำ-สูง
260 กิโลเมตร เมื่อบิน ต่ำ-ต่ำ-ต่ำ
เพดานบินใช้งาน 15,000 เมตร
อาวุธ ปืนใหญ่อากาศ เดฟา 552 เอ ขนาด 30 มม. 2 กระบอก พร้อมกระสุนกระบอกละ 122 นัด
อาวุธปล่อยอากาศสู่อากาศ มาทรา 550 เมจิค
อาวุธปล่อยอากาศสู่พื้น นอร์ด 5103
ดีโยกู ซูวารึช

ดีโยกู ซูวารึช ดึ อัลบือร์การียา (โปรตุเกส: Diogo Soares de Albergaria) นักเดินทางและนักสำรวจชาวโปรตุเกสในช่วงคริสต์ศตวรรษที่ 16
ซูวารึชได้เข้ารับราชการในกองทัพพม่า ในฐานะทหารรับจ้างในรัชสมัยพระเจ้าตะเบ็งชะเวตี้ และได้ร่วมเดินทางมาตีกรุงศรีอยุธยา พร้อมกับผู้บังคับบัญชา 5 นายและทหารรับจ้างอาชีพอีก 180 นาย เมื่อ ค.ศ. 1548
ช่วงเป็นทหารรับจ้างที่พม่า ซูวารึชเคยพยายามที่จะบังคับลูกสาวของพ่อค้าที่ร่ำรวยเขาฆ่าเจ้าบ่าวและคนอื่น ๆ ที่มาช่วยเธอ ทำให้เจ้าสาวฆ่าตัวตายเพื่อหลีกเลี่ยงอันตรายที่กำลังจะเกิดขึ้นกับตัวเอง
ช่วงปลายชีวิตมีผู้ส่งซูวารึชไปยังเมืองของเจ้าสาวที่เคยถูกเขาข่มเหง เขาถูกชาวบ้านปาหินจนตาย มีการปล้นบ้านของเขาและพบสมบัติจำนวนน้อย เชื่อกันว่าสมบัติส่วนใหญ่ได้ถูกแอบซ่อนฝังดินไว้
ดีลอส

| ชื่อท้องถิ่น: Δήλος |
| --- | --- |
General view of Delos
ดีลอส
ภูมิศาสตร์
พิกัด: 37°23′36″N 25°16′16″E﻿ / ﻿37.39333°N 25.27111°E﻿ / 37.39333; 25.27111
กลุ่มเกาะ: ซิคละดีส
พื้นที่: 3.43 ตารางกิโลเมตร (1.32 ตารางไมล์)
ระดับสูงสุด: 112 ม. (367 ฟุต)
จุดสูงสุด: Mt. Kynthos
การปกครอง
กรีซ
Region: South Aegean
Regional unit: Mykonos
ประชากรศาสตร์
ประชากร: 14 (2001)
ความหนาแน่น: 4/กม.2 (10/ตารางไมล์)

 แหล่งมรดกโลกโดยยูเนสโก
เกณฑ์พิจารณา: Cultural: ii, iii, iv, vi
อ้างอิง: 530
ขึ้นทะเบียน: 1990 (สมัยที่ 14th)
 
เกาะดีลอส (อังกฤษ: Delos /ˈdiːlɒs/; กรีก: Δήλος [ˈðilos]; Attic: Δῆλος, Doric: Δᾶλος) เป็นเกาะที่อยู่ใกล้กับเกาะมีโคนอส บริเวณตอนกลางของหมู่เกาะซิคละดีส เกาะถือเป็นสถานที่สำคัญด้านตำนาน ประวัติศาสตร์ และโบราณคดี ของประเทศกรีซ การค้นพบทางโบราณคดีบนเกาะถือเป็นการค้นพบครั้งใหญที่สุดแห่งหนึ่งในแถบทะเลเมดิเตอร์เรเนียน ยังมีการดำเนินงานอยู่ภายใต้การทำงานของโรงเรียนฝรั่งเศสแห่งเอเธนส์ (French School at Athens) วัตถุหลายชิ้นมีการจัดแสดงที่พิพิธภัณฑ์โบราณคดีดีลอส (Archaeological Museum of Delos) และ พิพิธภัณฑ์โบราณคดีแห่งชาติกรุงเอเธนส์ (National Archaeological Museum of Athens)
ดีลอสเป็นตำแหน่งของวิหารศักดิ์สิทธิ์มาร่วมพันปี ก่อนประมวลเรื่องปรัมปรากรีกจะกล่าวว่าเป็นสถานที่เกิดของอะพอลโลและอาร์เตมิส
ดาโฮมีย์

ดาโฮมีย์ (อังกฤษ: Dahomey) หรือ ดาออแม (ฝรั่งเศส: Dahomey) เป็นชื่อเก่าของประเทศเบนิน อาจหมายถึง
ราชอาณาจักรดาโฮมีย์ (Kingdom of Dahomey) ประมาณ ค.ศ. 1600–1900
ดาโฮมีย์ของฝรั่งเศส (French Dahomey) ค.ศ. 1904–1958
สาธารณรัฐดาโฮมีย์ (Republic of Dahomey) ค.ศ. 1958–1975
ดูเพิ่ม

สาธารณรัฐประชาชนเบนิน (People's Republic of Benin) ค.ศ. 1975–1990
สาธารณรัฐเบนิน (Republic of Benin) หรือประเทศเบนิน ค.ศ. 1990–ปัจจุบัน
ดีดีเย เกโล

| ดีดีเย เกโล |
| --- | --- |
เกโลที่งานเลี้ยงครบรอบ 50 ปีของหอดูดาวท้องฟ้าซีกใต้แห่งยุโรป ในปี ค.ศ. 2012
เกิด: ดีดีเย ปาทริก เกโล  (1966-02-23) 23 กุมภาพันธ์ ค.ศ. 1966 (58 ปี)
สัญชาติ: สวิส
อาชีพ: นักดาราศาสตร์
ผลงานเด่น: การค้นพบ 51 ม้าบิน ดาวฤกษ์คล้ายดวงอาทิตย์ที่มีดาวเคราะห์นอกระบบโคจรรอบ ๆ
รางวัล: รางวัลวูล์ฟ (2017)   รางวัลโนเบลสาขาฟิสิกส์ (2019)
ดีดีเย ปาทริก เกโล (ฝรั่งเศส: Didier Patrick Queloz; เกิดวันที่ 23 กุมภาพันธ์ ค.ศ. 1966) เป็นนักดาราศาสตร์ในสังกัดหอดูดาวเจนีวา เป็นหนึ่งในนักสำรวจดาวเคราะห์นอกระบบและเป็นศิษย์ของมีแชล มายอร์
ดีดีเย เกโล เป็นนักศึกษาปริญญาเอกที่มหาวิทยาลัยเจนีวา ขณะที่เขากับมีแชล มายอร์ ค้นพบดาวเคราะห์นอกระบบดวงแรกที่โคจรรอบดาวฤกษ์ในแถบลำดับหลัก คือ 51 ม้าบิน เกโลทำการวิเคราะห์ดาวฤกษ์นี้ด้วยวิธีตรวจวัดความเร็วแนวเล็ง (หรือปรากฏการณ์ด็อพเพลอร์) และสามารถค้นพบว่ามีดาวเคราะห์โคจรอยู่ด้วยคาบโคจร 4.2 วัน ดาวเคราะห์ 51 ม้าบิน บี ได้ท้าทายมุมมองความคิดเกี่ยวกับการกำเนิดของดาวเคราะห์ โดยที่มันเป็นหนึ่งในดาวพฤหัสบดีร้อน คือดาวเคราะห์ก๊าซยักษ์ที่โคจรใกล้ดาวฤกษ์มาก
ในปี ค.ศ. 2019 เกโลและมายอร์ได้รับรางวัลโนเบลสาขาฟิสิกส์จากผลงานการค้นพบดาวเคราะห์นอกระบบที่โคจรรอบดาวฤกษ์คล้ายดวงอาทิตย์ ร่วมกับจิม พีเบิลส์ ที่ได้รับรางวัลจากการค้นพบทฤษฎีทางจักรวาลวิทยาเชิงกายภาพ
ดานีลู ลูอิส ดา ซิลวา

ดานีลู ลูอิส ดา ซิลวา (โปรตุเกส: Danilo Luiz da Silva; เกิด 15 กรกฎาคม ค.ศ. 1991) หรือที่เรียกสั้น ๆ ว่า ดานีลู เป็นนักฟุตบอลชาวบราซิล ปัจจุบันเล่นในตำแหน่งแบ็กขวาให้กับยูเวนตุสและทีมชาติบราซิล
ดูกีจีกาเชียส

22°47′09″S 43°18′43″W﻿ / ﻿22.78583°S 43.31194°W﻿ / -22.78583; -43.31194
| ดูกีจีกาเชียส |
| --- | --- |
เทศบาล
The Municipality of Duque de Caxias
Municipal Library in the city center, designed by Oscar Niemeyer
   ธง ตรา
สถานที่ตั้งของเมืองดูกีจีกาเชียสในรัฐรีอูดีจาเนรู
ดูกีจีกาเชียสสถานที่ตั้งในบราซิล
พิกัด: 22°47′09″S 43°18′43″W﻿ / ﻿22.78583°S 43.31194°W﻿ / -22.78583; -43.31194
ประเทศ:  บราซิล
ภาค: ตะวันออกเฉียงใต้
รัฐ:  รัฐรีอูดีจาเนรู
ก่อตั้ง: 31 ธันวาคม ค.ศ. 1943
การปกครอง
 • Mayor: José Camilo Zito dos Santos Filho (2009-2012)
พื้นที่
 • ทั้งหมด: 464.573 ตร.กม. (179.373 ตร.ไมล์)
ความสูง: 7 เมตร (23 ฟุต)
ประชากร (2008)
 • ทั้งหมด: 864,392 คน
 • ความหนาแน่น: 1,860.61 คน/ตร.กม. (4,818.23 คน/ตร.ไมล์)
เขตเวลา: UTC−3
Postal Code: 25000-000
รหัสพื้นที่: +55 21
เว็บไซต์: Duque de Caxias, Rio de Janeiro
ดูกีจีกาเชียส (โปรตุเกส: Duque de Caxias, Duke of Caxias) เป็นเมืองตั้งอยู่ทางตะวันตกเฉียงใต้ของประเทศบราซิล ในรัฐรีอูดีจาเนรู อยู่ติดกับเมืองรูอูดีจาเนรูทางทิศใต้ มีประชากร 842,890 คน (ค.ศ. 2005) มีพื้นที่ 465 กม² มีอุตสาหกรรมที่สำคัญเช่น การกลั่นน้ำมัน เคมีภัณฑ์
ดินแดนภายใต้อธิปไตยของสหราชอาณาจักร

ตำแหน่งของดินแดนภายใต้อธิปไตยของสหราชอาณาจักร "คราวน์ดีเพนเดนซี" (สีแดง) สหราชอาณาจักร (สีเทาเข้ม) และไอร์แลนด์ (สีเทาอ่อน)
ดินแดนภายใต้อธิปไตยของสหราชอาณาจักร (อังกฤษ: British Crown Dependencies, ฝรั่งเศส: Dépendances de la Couronne) ประกอบด้วยดินแดนอันเป็นหมู่เกาะต่างๆ ในช่องแคบอังกฤษ นอกชายฝั่งเกาะบริเตนใหญ่ โดยเป็นดินแดนปกครองตนเองซึ่งเคยเป็นของพระราชวงศ์สหราชอาณาจักร ได้แก่ เขตเจ้าพนักงานศาลเกิร์นซีย์ เขตเจ้าพนักงานศาลเจอร์ซีย์ และไอล์ออฟแมน ดินแดนเหล่านี้ไม่ถือเป็นส่วนหนึ่งของสหราชอาณาจักร และไม่ถือเป็นดินแดนโพ้นทะเลของสหราชอาณาจักร ในมุมมองของนานาชาตินั้นดินแดนเหล่านี้ถือเป็น "ดินแดนที่รับผิดชอบโดยสหราชอาณาจักร" แทนที่จะเป็นประเทศอธิปไตย ดังนั้นจึงไม่ถือเป็นประเทศสมาชิกในเครือจักรภพแห่งประชาชาติ แต่ยังมีความสัมพันธ์ระหว่างประเทศกันกับประเทศเครือจักรภพแห่งประชาชาติ และองค์กรระหว่างประเทศต่างๆ นอกจากนี้ยังเป็นสมาชิกของสภาบริติช-ไอริชด้วย และยังมีทีมของตัวเองเพื่อลงแข่งในกีฬาเครือจักรภพ
ความแตกต่างระหว่างดินแดนภายใต้อธิปไตยฯ จากดินแดนโพ้นทะเลฯ นั้นอยู่ตรงที่ความสัมพันธ์ระหว่างดินแดนเหล่านี้กับสหราชอาณาจักรผ่านทางสถาบันพระมหากษัตริย์ แต่ไม่ใช่ทางรัฐสภา ซึ่งหมายความว่าดินแดนในแต่ละเกาะนี้มีความเป็นอิสระในการปกครองตนเองแต่มีความสัมพันธ์ทางการเมืองแบบคู่ขนานกับอังกฤษและสหราชอาณาจักร
เนื่องจากดินแดนเหล่านี้ไม่ถือเป็นชาติอธิปไตย จึงทำให้อำนาจนิติบัญญัติในการผ่านกฎหมายที่ใช้บังคับในดินแดนนั้นอยู่ที่สภาองคมนตรีแห่งพระราชินี (ถึงแม้ว่าจะไม่เคยเกิดขึ้นโดยปราศจากการมีส่วนร่วมของดินแดนนั้นๆ ตามจารีตรัฐธรรมนูญ) อย่างไรก็ตามดินแดนเหล่านี้ล้วนมีสภานิติบัญญัติเป็นของตนซึ่งมีอำนาจในการผ่านร่างกฎหมายเพื่อบังคับใช้ในพื้นที่ของตนได้โดยจะต้องได้รับพระบรมราชานุญาต (ผ่านทางคณะองคงมนตรี หรือผู้สำเร็จราชการในกรณีของไอล์ออฟแมน) ในกรณีของเจอร์ซีย์ และไอล์ออฟแมนนั้นมีหัวหน้ารัฐบาลเรียกว่า มุขมนตรี (Chief Minister) ในเกิร์นซีย์ หัวหน้าตัวแทนของรัฐบาลซึ่งมีลักษณะเป็นกรรมาธิการมีตำแหน่งเรียกว่า ประธานคณะกรรมาธิการด้านนโยบายและทรัพยากร (President of the Policy & Resources Committee)
คำจำกัดความ

| ดินแดน | ที่ตั้ง | พระอิสริยยศของประมุข | พื้นที่ | ประชากร | เกาะ | ตรา | เมืองหลวง | สนามบิน |
| --- | --- | --- | --- | --- | --- | --- | --- | --- |
| เขตเจ้าพนักงานศาลแห่งเกิร์นซีย์ | ช่องแคบอังกฤษ | ดยุกแห่งนอร์ม็องดี | 78 km2 (30 sq mi) | 65,849 |  ออลเดอร์นีย์ |  | เซนต์แอนน์ | สนามบินออลเดอร์นีย์ |
| เขตเจ้าพนักงานศาลแห่งเกิร์นซีย์ | ช่องแคบอังกฤษ | ดยุกแห่งนอร์ม็องดี | 78 km2 (30 sq mi) | 65,849 |  เกิร์นซีย์ |  | เซนต์ปีเตอร์พอร์ต (เป็นเมืองหลวงของทั้งเขตฯ  และเกาะเกิร์นซีย์) | สนามบินเกิร์นซีย์ |
| เขตเจ้าพนักงานศาลแห่งเกิร์นซีย์ | ช่องแคบอังกฤษ | ดยุกแห่งนอร์ม็องดี | 78 km2 (30 sq mi) | 65,849 |  เฮิร์ม |  | (ไม่มี) | (ไม่มี) |
| เขตเจ้าพนักงานศาลแห่งเกิร์นซีย์ | ช่องแคบอังกฤษ | ดยุกแห่งนอร์ม็องดี | 78 km2 (30 sq mi) | 65,849 |  ซาร์ก |  | เดอะ แซญเญอรี (โดยพฤตินัย; เนื่องจากไม่มีเมืองหลวงอย่างเป็นทางการ) | (ไม่มี) |
| เขตเจ้าพนักงานศาลแห่งเจอร์ซีย์ | ช่องแคบอังกฤษ | ดยุกแห่งนอร์ม็องดี | 118.2 km2 (46 sq mi) | 106,800 |  เจอร์ซีย์ |  | เซนต์เฮลิเยอร์ | สนามบินเจอร์ซีย์ |
| ไอล์ออฟแมน | ทะเลไอริช | ลอร์ดแห่งแมน | 572 km2 (221 sq mi) | 84,997 |  ไอล์ออฟแมน |  | ดักลาส | สนามบินไอล์ออฟแมน (สนามบินโรนัลสเวย์) |
ดาโซมีราฌ 3

ดาโซมีราฌ 3
ดาโซมีราฌ 3 (ฝรั่งเศส: Dassault Mirage III) เป็นเจ็ตขับไล่ความเร็วระดับ 2 มัค แบบแรกของประเทศฝรั่งเศส เครื่องต้นแบบบินครั้งแรกเมื่อ วันที่ 17 พฤษภาคม ค.ศ. 1956 มีราฌ 3 เป็นเครื่องบินรบที่มีชื่อเสียงและใช้งานแพร่หลายมากที่สุดแบบหนึ่ง
รายละเอียด

ผู้สร้าง :บริษัทดาโซ-เบรแก (ฝรั่งเศส)
ประเภท:เครื่องบินเจ็ตขับไล่ทิ้งระเบิดปีกสามเหลี่ยม ที่นั่งเดียว
เครื่องยนต์:เทอร์โบเจ๊ต สเนคม่า (Snecma) เอต้า 9 ซี ให้แรงขับ 6,200 กิโลกรัม เมื่อสันดาปท้าย 1 เครื่อง และ เครื่องยนต์จรวดเชื้อเพลิงเหลว เอสอีพีอาร์ .844 แรงขับ 1497 กิโลกรัม 1 เครื่อง
กางปีก: 8.22 เมตร
ยาว: 15.03 เมตร
สูง: 4.25 เมตร
พื้นที่ปีก: 34.85 ตารางเมตร
น้ำหนักเปล่า: 7,050 กิโลกรัม
น้ำหนักวิ่งขึ้นสูงสุด: 13,500 กิโลกรัม
อัตราเร็วขั้นสูงสุด: 2.2 มัค ที่ระยะสูง 12,000 เมตร และ 1.2 มัค ที่ระยะสูง ระดับน้ำทะเล
อัตราเร็วที่วิ่งขึ้น: 340 กิโลเมตร/ชั่วโมง
อัตราเร็วลงสนาม: 300 กิโลเมตร/ชั่วโมง
อัตราเร็วไต่ถึงระยะสูง 15,000 เมตร ที่ 1.8 มัค: ใช้เวลา 6 นาที 50 วินาที
เพดานบิน: 17,000 เมตร และ 23,000 เมื่อติดเครื่องยนต์จรวด
รัศมีทำการรบ: 647 ไมล์ทะเล
อาวุธ :ปืนใหญ่อากาศ เดฟา ขนาด 30 มม. 2 กระบอก ที่ลำตัว พร้อมกระสุนกระบอกละ 125 นัด
ภารกิจทิ้งระเบิด
ลูกระเบิดขนาด 1000 ปอนด์ ที่ใต้ปีก ข้างละ 1 ลูก
อาวุธปล่อยอากาศสู่พื้น เอเอส 30 ที่ใต้ลำตัว
กระเปราะจรวด บรรจุจรวดกระเประละ 18 นัด
ภารกิจสกัดกั้นและขับไล่
อาวุธปล่อยอากาศสู่อากาศ แมทรา อาร์ 530 จำนวน 1 นัดใต้ลำตัว และ เอไอเอ็ม-9 ไซด์ไวเดอร์ ที่ใต้ปีกข้างละนัด
ดูเพิ่ม

ดาโซมีราฌ 2000
ดาโซมีราฌ 5
ดาวีด แกตา

| ดาวีด แกตา |
| --- | --- |
แกตาในปี 2013
เกิด: ปีแยร์ ดาวีด แกตา  (1967-11-07) 7 พฤศจิกายน ค.ศ. 1967 (57 ปี) กรุงปารีส ประเทศฝรั่งเศส
สัญชาติ:  ฝรั่งเศส
อาชีพ: ดีเจ โปรดิวเซอร์เพลง นักแต่งเพลง
ปีปฏิบัติงาน: 1986–ปัจจุบัน
คู่สมรส: กาทรีน ลอเบ (สมรส 1992; หย่า 2014)
บุตร: 2
อาชีพทางดนตรี
แนวเพลง: อีดีเอ็ม เฮาส์ โพรเกรสซิฟเฮาส์ อิเล็กทรอเฮาส์ แดนซ์ป็อป
เครื่องดนตรี: เปียโน ดิจิทัลออดิโอเวิร์กสเตชัน
ค่ายเพลง:  แอตแลนติก พาร์โลโฟน อีเอ็มไอ แคปิตอลเรเคิดส์ เวอร์จิน
 นักดนตรี
ปีแยร์ ดาวีด แกตา (ฝรั่งเศส: Pierre David Guetta) เกิดวันที่ 7 พฤศจิกายน ค.ศ. 1967 เป็นโปรดิวเซอร์เพลง ดีเจ และนักแต่งเพลงชาวฝรั่งเศส ผลงานของเขาสามารถขายได้มากกว่า 9 ล้านอัลบั้มและ 30 ล้านซิงเกิลทั่วโลก ในปี 2013 บิลบอร์ดจัดอันดับให้เพลงของเขา "When Love Takes Over" เป็นผลงานเพลงแดนซ์ป๊อปอันดับหนึ่งตลอดกาล
ชีวิตในวัยเด็ก

ปีแยร์ ดาวีด แกตา เกิดที่กรุงปารีส ประเทศฝรั่งเศส พ่อของเขาชื่อว่า ปีแยร์ แกตา เป็นนักสังคมวิทยาชาวฝรั่งเศสเชื้อสายอิตาลี มาจากครอบครัวชาวยิวโมร็อกโก ส่วนแม่ของเขามีเชื้อสายเบลเยียม
อาชีพ

เขาปล่อยผลงานอัลบั้มแรกของเขา Just a Little More Love ในปี 2002 โดยมีอัลบั้มต่อมา Guetta Blaster ในปี 2004 และ Pop Life ในปี 2007  แกตาประสบความสำเร็จอย่างมากด้วยอัลบั้มปี 2009 ของเขา One Love โดยมีเพลงดังมากมาย เช่น "When Love Takes Over", "Gettin' Over You", "Sexy Bitch" และ "Memories" โดยสามเพลงแรกติดอันดับหนึ่งเพลงยอดนิยมในสหราชอาณาจักร
อัลบั้มปี 2011 Nothing but the Beat ประสบความสำเร็จอย่างต่อเนื่องโดยมีเพลงดังอย่าง "Where Them Girls At", "Little Bad Girl", "Without You", "Titanium" และ "Turn Me On" โดยเขาได้รับการขนานนามว่าเป็น "ตัวพ่อแห่งวงการเพลงอีดีเอ็ม"
ดาโซมีราฌ 5

ดาโซมีราฌ 5
ดาโซมีราฌ 5 (ฝรั่งเศส: Dassault Mirage 5) เป็นเครื่องบินโจมตี ออกปฏิบัติการครั้งแรกเมื่อวันที่ 19 พฤษภาคม ค.ศ. 1967 ซึ่งมีราฌ 5 ได้รับการพัฒนามาจากดาโซมีราฌ 3
รายละเอียด

ข้อมูลจำเพาะ
ผู้สร้าง :บริษัทดัซโซลท์-เบรแก(ฝรั่งเศส)
ประเภท:เจ็ตโจมตีสนับสนุนภาคพื้นดิน ที่นั่งเดียว
เครื่องยนต์:เทอร์โบเจ๊ต สเนคม่า(Snecma) เอต้า 9 ซี ให้แรงขับ 6,200 กิโลกรัม 1 เครื่อง
กางปีก: 8.22 เมตร
ยาว: 15.55 เมตร
สูง: 4.25 เมตร
พื้นที่ปีก: 34.85 ตารางเมตร
น้ำหนักเปล่า: 6,600 กิโลกรัม
น้ำหนักวิ่งขึ้นสูงสุด: 13,500 กิโลกรัม
อัตราเร็วขั้นสูงสุด: 2.2 มัค ที่ระยะสูง 12000 เมตร และ 1.2 มัค ที่ระยะสูง ระดับน้ำทะเล
อัตราเร็วเดินทาง: 0.9 มัค ที่ระยะสูง 11,000 เมตร
อัตราเร็วไต่ถึงระยะสูง 11,000 เมตร ที่ 0.9 มัค: ใข้เวลา 3 นาที
อัตราเร็วไต่ถึงระยะสูง 15,000 เมตร ที่ 1.8 มัค: ใช้เวลา 6 นาที 50 วินาที
เพดานบินใช้งาน: 17,000 เมตร
รัศมีทำการรบ : 1300 กิโลเมตร เมื่อบิน สูง-ต่ำ-สูง
650 กิโลเมตร เมื่อบิน ต่ำ-ต่ำ-ต่ำ
พิสัยบิน: 4,000 กิโลเมตร เมื่อติดตั้งถังเชื้อเพลิงขนาด 500 ลิตร
อาวุธ :ปืนใหญ่อากาศ ขนาด 30 มม. 2 กระบอก ที่ลำตัวส่วนหัว พร้อมกระสุนกระบอกละ 125 นัด
ลูกระเบิดขนาด 1,000 ปอนด์ 2 ลูก
อาวุธปล่อยอากาศสู่พื้น เอเอส 30 จำนวน 2 นัดที่ใต้ลำตัว
ลูกระเบิดขนาด 500 ปอนด์ 4 ลูก
ดูเพิ่ม

ดาโซมีราฌ 2000
ดาโซมีราฌ 3
ดาโซมีราฌ แอ็ฟ1

ดาโซมีราฌ แอ็ฟ1 ในกองทัพอากาศเอกวาดอร์

ดาโซมีราฌ แอ็ฟ1 (ฝรั่งเศส: Dassault Mirage F1) เป็นเครื่องบินขับไล่ที่มีชื่อเสียงและประสบความสำเร็จแบบหนึ่งของตระกูลมีราฌ เริ่มทำการบินครั้งแรกในวันที่ 23 ธันวาคม ค.ศ. 1966 และประจำกองทัพฝรั่งเศสในปี ค.ศ. 1973
รายละเอียด

ข้อมูลจำเพาะ
ผู้สร้าง: บริษัทดาโซ-เบรแก (ฝรั่งเศส)
ประเภท: เครื่องบินเจ็ตขับไล่เอนกประสงค์ที่นั่งเดียว
เครื่องยนต์:เทอร์โบเจ๊ต สเนคม่า(Snecma) เอต้า 9  เค-50 ให้แรงขับ 5000 กิโลกรัม และ 7200 กิโลกรัม เมื่อใช้สันดาปท้าย 1 เครื่อง
กางปีก: 8.40 เมตร
ยาว: 15 เมตร
สูง: 4.5 เมตร
พื้นที่ปีก: 25 ตารางเมตร
น้ำหนักเปล่า: 7400 กิโลกรัม
น้ำหนักวิ่งขึ้นสูงสุด: 14,900 กิโลกรัม
อัตราเร็ว: 2.2 มัค ที่ระยะสูง 12000 เมตร และ 1.2 มัค ที่ระยะสูง ระดับน้ำทะเล
อัตราไต่: 12,780 เมตร/นาที ที่ระดับน้ำทะเล
เพดานบินใช้งาน: 20,000 เมตร
พิสัยบิน: 3,300 กิโลเมตร เมื่อติดถังน้ำมันเชื้อเพลิงภายนอก และ 900 กิโลเมตร เมื่อติดอาวุธเต็มที่
บินทน: 3 ชั่วโมง 45 นาที
อาวุธ: ปืนใหญ่อากาศ เดฟา ขนาด 30 มม. 2 กระบอก
อาวุธปล่อยอากาศสู่อากาศ มาทรา: 530 แมจิค 1-3 นัด และ ไซด์ไวด์เดอร์ 2 นัดที่ปลายปีก
ดูเพิ่ม

ดาโซมีราฌ 2000
ดาโซมีราฌ 3
ดีมีทรี ปาแย็ต

ดีมีทรี ปาแย็ต (ฝรั่งเศส: Dimitri Payet, ออกเสียง: [dimitʁi pajɛt]; เกิดวันที่ 29 มีนาคม ค.ศ. 1987) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งกองกลางตัวรุกให้กับวัชกู ดา กามา
ปาแย็ตย้ายจากมาร์แซย์เข้ามาสู่เวสต์แฮมยูไนเต็ด ในฤดูกาล 2015–16 และทำผลงานได้เป็นอย่างดี ช่วยทำให้เวสต์แฮมยูไนเต็ดจบฤดูกาลด้วยอันดับที่ 7 และมีชื่อในการเข้าชิงนักฟุตบอลยอดเยี่ยมของสมาพันธ์นักฟุตบอลอาชีพแห่งอังกฤษประจำปี รวมถึงได้รับรางวัลนักฟุตบอลยอดเยี่ยมแห่งกรุงลอนดอนอีกด้วย
ในนัดเปิดสนามของการแข่งขันฟุตบอลยูโร 2016 ที่ฝรั่งเศสเป็นเจ้าภาพ ปาแย็ตเป็นผู้ยิงจากระยะไกล 25 หลา ให้ฝรั่งเศสเอาชนะโรมาเนียไปได้ 2–1 ในนาทีที่ 89 และได้รับเลือกให้เป็นผู้เล่นยอดเยี่ยมประจำนัดด้วย และนัดต่อมาที่พบกับแอลเบเนีย ยังยิงประตูตอกย้ำชัยชนะให้แก่ฝรั่งเศส 2–0 ในช่วงทดเวลาบาดเจ็บครึ่งหลังที่เกินมาประมาณหนึ่งนาที
ปาแย็ตย้ายกลับมาร์แซย์อีกครั้งในช่วงต้นปี ค.ศ. 2017 ด้วยค่าตัว 25 ล้านปอนด์ (ประมาณ 1,100 ล้านบาท) และสัญญา 4 ปี หลังจากตกเป็นข่าวอยู่พักหนึ่งว่าเจ้าตัวไม่มีความสุขที่อยู่กับเวสต์แฮมยูไนเต็ด และกลายเป็นที่เกลียดชังของบรรดาผู้สนับสนุนเวสต์แฮมยูไนเต็ดทันที โดยทางสโมสรขอให้ผู้ที่มีเสื้อของปาแย็ตอย่าเผาเสื้อทิ้ง สามารถนำมาแลกซื้อเสื้อตัวใหม่ได้ในราคาเพียง 25 ปอนด์ (ประมาณ 1,106 บาท)
แหล่งข้อมูลอื่น

Dimitri Payet French league stats at LFP.fr (ฝรั่งเศส)
ดีมีทรี ปาแย็ต ที่ L'Équipe Football (ในภาษาฝรั่งเศส)
| ด ค กรายชื่อนักกีฬาทีมชาติฝรั่งเศส – รองชนะเลิศ ฟุตบอลชิงแชมป์แห่งชาติยุโรป 2016 |
| --- | --- | --- |
|  1 โยริส (c)  2 ฌาแล  3 เอวรา  4 รามี  5 ก็องเต  6 กาบาย  7 กรีแยซมาน  8 ปาแย็ต  9 ฌีรู  10 ฌีญัก  11 มาร์ซียาล  12 ชเนแดร์แล็ง  13 ม็องกาลา  14 มาตุยดี  15 ปอกบา  16 ม็องด็องดา  17 ดีญ  18 ซีซอโก  19 ซาญา  20 กอมาน  21 โกเซียลนี  22 อูมตีตี  23 ก็อสตีล  ผู้ฝึกสอน: เดช็อง  |  1 โยริส (c)  2 ฌาแล  3 เอวรา  4 รามี  5 ก็องเต  6 กาบาย  7 กรีแยซมาน  8 ปาแย็ต  9 ฌีรู  10 ฌีญัก  11 มาร์ซียาล  12 ชเนแดร์แล็ง  13 ม็องกาลา  14 มาตุยดี  15 ปอกบา  16 ม็องด็องดา  17 ดีญ  18 ซีซอโก  19 ซาญา  20 กอมาน  21 โกเซียลนี  22 อูมตีตี  23 ก็อสตีล  ผู้ฝึกสอน: เดช็อง  |  |
ชาเย็น

ระวังสับสนกับ ชาชงเย็น
ชาเย็นกับเลมอน
ชาเย็น (อังกฤษ: iced tea) เป็นชาที่มีความเย็น ซึ่งอาจจะมาจากการใส่น้ำแข็ง หรือนำชาไปแช่เย็น โดยอาจจะมีหรือไม่มีรสหวานก็ได้ ชาเย็นนั้นเป็นเครื่องดื่มแบบสำเร็จรูปที่ได้รับความนิยมอย่างแพร่หลาย ซึ่งสามารถผสมน้ำเชื่อมรสชาติต่าง ๆ เช่น เลมอน, แรสเบอร์รี, มะนาว, เสาวรส, ท้อ, ส้ม, สตรอว์เบอร์รี และ เชอร์รี ในขณะที่ชาเย็นส่วนใหญ่จะมีรสชาติของใบชา ส่วนชาจากสมุนไพร ก็สามารถนำมาทำเป็นชาเย็นได้เช่นกัน ในบางครั้งชาเย็นอาจทำมาจากน้ำชาที่อุณหภูมิต่ำ
รูปแบบทางวัฒนธรรม > ออสเตรีย

ชาเย็นเป็นที่นิยมอย่างมากในประเทศออสเตรีย รู้จักกันในชื่อ "ไอส์ที" (เยอรมัน: Eistee) แปลว่าชาเย็น ส่วนมากจะปรุงในรสชาติที่มีความหวานมาก พฟันแนร์ (Pfanner) และ เราค์ (Rauch) เป็น 2 ผู้ผลิตที่ได้รับความนิยมมากที่สุด
รูปแบบทางวัฒนธรรม > เบลเยียมและเนเธอร์แลนด์

ในประเทศเบลเยียม และ ประเทศเนเธอร์แลนด์ รวมไปถึงบางประเทศในทวีปยุโรป ชาเย็นเป็นเครื่องดื่มอัดลมผลิตโดยลิปตันตั้งแต่ปี พ.ศ. 2521 อีกทั้งยังขายในรูปแบบที่ไม่อัดลมภายใต้ชื่อ "ไอซ์ที" (Ice Tea)
รูปแบบทางวัฒนธรรม > บราซิล

ในประเทศบราซิล โดยเฉพาะรีโอเดจาเนโร "มาเต" หรือ "ชามาเต" (โปรตุเกส: chá mate) หนึ่งในเครื่องดื่มยอดนิยม ซึ่งต่างกันกับในประเทศอาร์เจนตินา หรือ เกาโชมาเต โดยการีโอกาเป็นเครื่องดื่มที่เย็นและหวาน ปรุงรสด้วยน้ำมะนาว (ไม่ใช่เลมอน) เป็นที่นิยมมากในการดื่มริมชายหาด ซึ่งมีขายอย่างแพร่หลาย ส่วนใบมาเตแห้งสามารถซื้อได้ตามซูเปอร์มาร์เก็ตทั่วไป สำหรับนำมาชงเองที่บ้าน ยี่ห้อที่ได้รับความนิยมคือ "เลเอา" (Leão) ผู้ผลิตจากรัฐปารานา ในภายหลังถูกซื้อโดยโคคา-โคล่า ส่วนใหญ่มักจะแช่เย็นค้างคืนไว้เพื่อดื่มในวันถัดไป ซึ่งเลเอาเป็นมาเตที่ไม่อัดลม
รูปแบบทางวัฒนธรรม > แคนาดา

ในประเทศแคนาดา ชาเย็นหมายถึงชาเย็นแบบหวาน ปรุงรสด้วยกลิ่นเลมอน ชาเย็นส่วนใหญ่จะชงที่บ้านด้วยชาแบบผงหรือแบบสำเร็จรูปที่เป็นขวดหรือกระป๋อง อีกทั้งยังมีชาเขียวเย็น อาจจะปรุงรสด้วยกลิ่นแรสเบอร์รี, ท้อ หรือ ทับทิม ซึ่งกำลงเป็นที่นิยมในปัจจุบัน ชาเย็นแบบหวานนั้นอาจถูกเสิร์ฟเป็นเครื่องดื่ม มีผู้ผลิตแบบสำเร็จรูปหลายราย เช่น ลิปตัน, แอริโซนา, เนสท์ที และ บริสก์ ซึ่งในเครื่องดื่มสำเร็จรูปอาจจะมีน้ำและน้ำตาลมากกว่าชา ร้านขายอาหารสุขภาพจำนวนมากขายชาเย็นแบบที่ผลิตจากชาโดยที่ไม่เติมแต่งรสชาติ ชาเย็นแบบชงสดได้รับความนิยมเป็นอย่างมาก โดยเฉพาะในร้านอาหารขนาดเล็ก ส่วนชาเย็นแบบผงนั้นมีไว้เพื่อการเตรียมชงเพื่อดื่มที่บ้าน เนื่องจากสะดวกต่อการชงดื่ม
รูปแบบทางวัฒนธรรม > จีน

แม้ว่าจะไม่ใช่วิธีการดั้งเดิมในการดื่มชา ชาเย็นได้แพร่หลายเป็นอย่างมากในพื้นที่ต่าง ๆ ของประเทศจีน ตั้งแต่ช่วงปลายยุค ค.ศ. 1980 ด้วยชาแบบขวดและแบบกระป๋อง มีชาหลากหลายรูปแบบที่ขายในจีน เช่น ชาเขียว ซึ่งวางขายตามร้านค้าทั่วไป หลายครอบครัวชงชาเย็นดื่มเองจากการที่ใส่น้ำแข็งจำนวนมากลงในชาร้อน หรือ นำชาร้อนไปแช่เย็น โดยปกติแล้วชาเย็นจะมีสีดำ, สีเขียว, ชาอูหลง（乌龙茶）และในรูปแบบของชาสมุนไพร ชาสมุนไพรเย็นเป็นที่นิยมอย่างมากในช่วงฤดูร้อน โดย หยิน (阴) หรือสมุนไพรเย็น ใช้สำหรับการชงชา เช่น เก๊กฮวย, ชากูดิง（苦丁茶）ชาเย็นที่ยังมีความอุ่นอยู่เป็นที่นิยมในสมัยโบราณ แต่ชาที่นำไปแช่เย็นใช้สำหรับการพบปะผู้คนในยุคของพรรคคอมมิวนิสต์ เกิดเปิดประเทศทุนนิยมและการเปิดตลาดค้าขายในช่วงปี ค.ศ. 1990 ทำให้ตู้เย็นเป็นเครื่องใช้สำคัญในบ้าน ตู้เย็นในครัวเรือนชาวจีนมีเพิ่มเป็นร้อยละ 95 จากร้อยละ 7 ตั้งแต่ปี พ.ศ. 2540 ถึง พ.ศ. 2552
รูปแบบทางวัฒนธรรม > เยอรมนี

เนสท์ที และ ลิปตัน เป็นยี่ห้อที่ได้รับความนิยมมากที่สุดในประเทศเยอรมนี ส่วนรสชาติที่ได้รับความนิยมมากที่สุดคือรสเลมอนและรสท้อ ลิปตันผลิตชาเย็นแบบไม่อัดลมที่ชื่อว่า "ไอซ์ที" (Ice Tea) และในรูปแบบอัดลมที่ชื่อว่า "ไอซ์ทีสพาร์กลิง" (Ice Tea Sparkling) ชาเย็นวางขายในร้านอาหารและคาเฟ่มากมาย มีชาเย็นแบบกึ่งหวาน (เช่น ใช้น้ำตาล 50 กรัมต่อลิตร แทนการใช้น้ำตาล 100 กรัมต่อลิตร) วางขายในซูเปอร์มาร์เก็ตขนาดใหญ่ ในชื่อ "ลิปตันกรีน" ชาสำเร็จรูปที่สามารถนำมาชงเป็นชาเย็นด้วยน้ำร้อนหรือน้ำเย็น โดยทั่วไปเรียกว่า "ครือเมลเท" (เยอรมัน: Krümeltee) ซึ่งชื่อมาจากลักษณะพิเศษของชา
รูปแบบทางวัฒนธรรม > ฮ่องกง

ชาเย็นรสเลมอนมีวางขายที่ร้านอาหารมากมายในฮ่องกง ชาแดงแบบเข้มข้น (เช่น ชาซีลอน) ถูกชงในหม้อโลหะที่กำลังร้อน และจะเตรียมอุปกรณ์ต่าง ๆ คือ แก้วขนาดใหญ่พร้อมน้ำแข็ง, น้ำเชื่อมกลิ่นต่าง ๆ และ แก้วชาร้อน โดยเลมอนที่ถูกหั่นเป็นชิ้นจะนำไปวางไว้บนแก้ว ซึ่งอาจจะทำให้ผู้บริโภครับประทานลำบากเล็กน้อย แต่เพื่อที่จะมั่นใจว่าเปลือกของเลมอนจะให้กลิ่นที่หอมและอยู่ในชั้นบนของชาขณะที่กำลังดื่มชา
ในร้านของหวาน (เช่น ควิกลี) จะมีวางขายชาเขียวเย็น (มักจะแต่งรสชาติด้วยกลิ่นมะลิ) หรืออาจจะใส่ไข่มุกมาด้วย ซึ่งเรียกว่าชานมแบบฮ่องกง (เสิร์ฟแบบอุ่นในคาเฟ่ แต่จะใส่น้ำแข็งเมื่อเสิร์ฟพร้อมไข่มุก ซึ่งจะทำให้ชามีรสชาติที่นุ่มขึ้น)
รูปแบบทางวัฒนธรรม > อินเดีย

ชาเย็นเป็นเครื่องดื่มที่หาได้ทั่วไปในประเทศอินเดีย สามารถหาซื้อได้ในร้านอาหาร, โรงแรม และ ห้างสรรพสินค้า ชาเย็นที่ได้รับความนิยมในอินเดียคือชาเย็นเลมอนและขิง, ชาเย็นเลมอน และรสชาติอื่นที่ไม่อาจพบเห็นได้ทั่วไป แม้ว่าชารสท้อจะเป็นที่นิยมมากเช่นกัน
รูปแบบทางวัฒนธรรม > เนปาล

ชาเย็นสามารถพบเห็นได้ในร้านอาหารบางแห่ง และ คาเฟ่ ในประเทศเนปาล โดยสามารถพบเห็นได้มากในพื้นที่ที่มีนักท่องเที่ยวมาก เช่น ย่านพุทธนาถ (Boudhanath), ทาเมล (Thamel) และในห้างสรรพสินค้าขนาดใหญ่ ซึ่งมีทั้งชาเย็นเลมอน, ชาเย็นกรีนมินต์ และ ชาเย็นรสท้อ
รูปแบบทางวัฒนธรรม > อินโดนีเซีย

ชาเย็นเป็นที่นิยมในประเทศอินโดนีเซีย เป็นเครื่องดื่มหลักในธุรกิจร้านอาหาร ตั้งแต่ร้านอาหารแผงลอยข้างถนน, ร้านอาหารดั้งเดิม จนถึงภัตตาคาร ชาเย็นที่มีรสหวานเรียกว่า "เอสเตะห์มานิส" (อินโดนีเซีย: es teh manis) และจะเสิร์ฟพร้อมกับอาหาร ยี่ห้อของชาเย็นแบบขวดที่ได้รับความนิยมคือ โซสโร (Sosro) และ ลิปตัน
รูปแบบทางวัฒนธรรม > อิตาลี

ชาเย็นเป็นเครื่องดื่มที่ได้รับความนิยมในประเทศอิตาลี และสะามารถได้ตามท้องตลาดทั่วไป ส่วนใหญ่จะปรุงแต่งด้วยรสเลมอน และ พีช โดย เอสตาเต (Estathé) เป็นยี่ห้อที่ได้รับความนิยมยี่ห้องหนึ่งในอิตาลี
รูปแบบทางวัฒนธรรม > ญี่ปุ่น

ประเทศญี่ปุ่น เป็นหนึ่งในตลาดที่สำคัญสำหรับชาเย็น ซึ่งมีการวางขายในทั้งแบบขวด และ กระป๋อง สามารถพบเห็นได้ทั่วประเทศในเครื่องจำหน่ายสินค้าอัตโนมัติ ชาเย็นแบบญี่ปุ่นสะท้อนให้เห็นว่ามีความนิยมจากชาร้อน เนื่องจากมีผลิตภัณฑ์ของชาเขียว และ ชาอูหลง เป็นจำนวนมาก โดยมักจะไม่เติมรสชาติ และจะไม่มีความหวาน ซันโทรี, คิริน และ โคคา-โคล่า เป็นผู้ผลิตขนาดใหญ่ในญี่ปุ่น ส่วนลิปตัน ซึ่งเป็นผู้ผลิตชาเย็นที่ใหญ่ที่สุดในโลก ได้มีการวางขายชาเย็นแบบชาแดง ผ่านผู้ร่วมค้า ซันโทรี และ โมรินากะ
ผลิตภัณฑ์แบบญี่ปุ่นค่อนข้างที่จะเจาะตลาดในเอเชียตะวันออก ได้มากกว่าผลิตภัณฑ์จากตะวันตก อีกทั้งบริษัทญี่ปุ่นยังส่งออกผลิตภัณฑ์ไปยังทวีปยุโรปและอเมริกาเหนือด้วย โดยเฉพาะ อิโตะเอน ซึ่งสามารถทำตลาดผลิตภัณฑ์ชาเขียวญี่ปุ่นแบบไม่หวานและชาอูหลงในสหรัฐอเมริกา